Document ID: 31977R0338

Padomes Regula (EEK) Nr. 338/77
(1977. gada 14. februāris),
ar kuru groza Regulu (EEK) Nr. 315/68, ar ko nosaka kvalitātes standartus puķu sīpoliem, sakneņiem un gumiem
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. februāra Regulu (EEK) Nr. 234/68 par veģetējošu koku un citu augu, sīpolu, sakņu un tamlīdzīgu, grieztu ziedu un dekoratīvo zaļumu tirgus kopīgās organizācijas izveidošanu [1], un jo īpaši tās 3. pantu,
ņemot vērā Komisijas priekšlikumu,
tā kā 1968. gada 12. marta Padomes Regulas (EEK) Nr. 315/68 [2], kas nosaka kvalitātes standartus puķu sīpoliem, sakneņiem un gumiem un kurā jaunākie grozījumi izdarīti ar Regulu (EEK) Nr. 2971/76 [3], 2. panta 1. punkta pirmais ievilkums paredz, ja 1. pantā uzskaitītā produkcija neatbilst kvalitātes standartiem, tirgotājs vai tiešais ražotājs to Kopienā nevar izlikt pārdošanai, piedāvāt pārdošanai, pārdot vai nogādāt patērētājam viņa personīgajām vajadzībām;
tā kā patērētājiem domāto produkciju var iesaiņot ražošanas posmā vai vairumtirdzniecības posmā;
tā kā, lai nodrošinātu vienkāršāku un efektīvāku kontroli, uz iesaiņotu produkciju būtu jāattiecina kvalitātes standarti;
tā kā arī Padomes Regulas (EEK) Nr. 315/68 pielikumā ir izklāstīti lieluma gradāciju noteikumi; tā kā šie noteikumi nav piemērojami šādu ģinšu produktiem: Allium, Anemone, izņemot coronaria sugas, Chionodoxa, Endymion, Fritillaria, Puschkinia, Tigridia, Triteleia un Scilla sibirica sugām, to šķirnēm un hibrīdiem, izņemot atrocaerulea (Spring beauty) šķirni; tā kā, lai turpmāk sasniegtu kvalitātes standartu mērķus, arī šiem produktiem būtu jāizstrādā lieluma gradāciju noteikumi,
IR PIEŅĒMUSI ŠO REGULU.
1. pants
Regulas (EEK) Nr. 315/68 2. panta 1. punktu aizstāj ar šādu:
"1. Ja 1. pantā minētā produkcija neatbilst kvalitātes standartiem, to nevar:
- Kopienā:
a) turēt vai transportēt ar nolūku pārdot jebkurā tirdzniecības posmā iesaiņojumā, kas paredzēts patērētājam;
b) tirgotājs vai tiešais ražotājs - izlikt pārdošanai, piedāvāt pārdošanai, pārdot vai piegādāt patērētājam,
- eksportēt uz trešajām valstīm."
2. pants
Regulas (EEK) Nr. 315/68 pielikuma III nodaļas tabulu papildina ar šīs regulas pielikumā uzskaitītajiem produktiem alfabēta secībā un noteikumiem, kas uz tiem attiecas.
3. pants
Šī regula stājas spēkā 1977. gada 1. jūlijā.
Šī regula uzliek saistības kopumā un tieši piemērojama visās dalībvalstīs.
Briselē, 1977. gada 14. februārī

Labels: 7
3
17
6